Author: MZV SR

Predkladacia správa

Materiál sa predkladá na základe uznesenia vlády č. 1181/2003 zo dňa 10. 12. 2003.

V dňoch 12. a 13. 12. 2003 sa v Bruseli uskutočnilo zasadnutie Európskej rady a medzivládna konferencia. Slovenskú republiku, ktorá sa na podujatiach zúčastnila v pozícii aktívneho pozorovateľa, na jednotlivých rokovaniach zastupoval predseda vlády M. Dzurinda a minister zahraničných vecí E. Kukan.

	Agenda podujatí bola tvorená nasledovnými bodmi:

1. Medzivládna konferencia 
2. Ekonomický rast
3. Sloboda, bezpečnosť a spravodlivosť
4. Rozširovanie EÚ
5. Vonkajšie vzťahy, spoločná zahraničná a bezpečnostná politika, európska bezpečnostná a obranná politika
6. Rôzne

Zasadnutie Európskej rady prijalo závery, ktoré sú prílohou tohto materiálu. Závery vytyčujú ďalší smer vývoja únie, sú záväzné pre všetky krajiny a je preto potrebné, aby sa každý rezort na úseku svojej pôsobnosti s nimi oboznámil, rozpracoval ich na svoje podmienky a implementoval ich.

	Predkladaný materiál nemá priame dopady na výdavky štátneho rozpočtu SR. Kroky a opatrenia, ktoré jednotlivé rezorty podniknú pri implementácii prijatých záverov, však vo všeobecnosti môžu na výdavky štátneho rozpočtu mať dopad.

Materiál prešiel medzirezortným pripomienkovým konaním.

Najbližšie zasadnutie Európskej rady sa uskutoční v dňoch 25. – 26. 3. 2004.